Ιωάννης Κοντούλης

Ο Ιωάννης Κοντούλης (1912 – Θεσσαλονίκη, 16 Ιανουαρίου 1987), του Νικολάου, ήταν Έλληνας γιατρός και πολιτικός. Υπηρέτησε ως βουλευτής.

 Βιογραφία 
Γεννήθηκε το 1912 στην Κορυτσά. Σπούδασε ιατρική και διετέλεσε πρόεδρος του Ιατρικού Συλλόγου Θεσσαλονίκης.Μακεδονία, Ψήφισμα για τον θάνατο του Ιωάννη Κοντούλη, 18-1-1987, σελ. 3. Με τη σύζυγό του, Μαρία, απέκτησαν έναν γιο και μία κόρη.

Εξελέγη για πρώτη φορά βουλευτής στο Π.Δ. Θεσσαλονίκης το 1963. Επανεξελέγη βουλευτής στις εκλογές του 1964, όμως με απόφαση του Εκλογοδικείου, τον Ιούλιο του 1964 έχασε την έδρα του και στη θέση του ορκίστηκε βουλευτής ο Αλέξανδρος Καραθόδωρος με το Κόμμα Προοδευτικών στην Α΄ Θεσσαλονίκης."Ωρκίσθησαν οι υπό του Εκλογοδικείου ανακηρυχθέντες τέσσαρες βουλευταί", Μακεδονία, 11-7-1964, σελ. 7.

Το 1974 εξελέγη ξανά με τη Νέα ΔημοκρατίαΚοινοβουλευτική θητεία μετά τη Μεταπολίτευση, δικτυακός τόπος Βουλής των Ελλήνων, ανάκτηση 9-11-2017. λαμβάνοντας 13.984 ψήφους.Πολιτευτές στις εκλογές του 1974 , ανάκτηση 9-11-2017. 

Πέθανε σε ηλικία 74 ετών στη Θεσσαλονίκη το 1987 και κηδεύτηκε στις 18 Ιανουαρίου από τον ιερό ναό του Αγίου Ελευθερίου Ντεπό.

Παραπομπές

Κατηγορία:Βουλευτές Α΄ Θεσσαλονίκης
Κατηγορία:Βουλευτές εκλεγμένοι με την ΕΡΕ
Κατηγορία:Βουλευτές εκλεγμένοι με τη Νέα Δημοκρατία